প্রত্যাঘাত ভারতের, তছনছ পাকিস্তানের ৩ বিমানঘাঁটি

নয়াদিল্লি: বৃহস্পতিবারের পর শুক্রবারও ভারতের পুঞ্চ, রাজৌরি, উধমপুর, অমৃতসর সহ একাধিক জায়গায় লাগাতার হামলা চালিয়েছে পাকিস্তান (Pakistan)। যদিও সব হামলা প্রতিহত করেছে ভারতীয় সেনাবাহিনী (Indian Army)। শুক্রবার শেষরাতে পাকিস্তানের মাটিতে জোরালো আঘাত এনেছে ভারত। ক্ষণিকের জন্য গোটা আকাশটা তীব্র কমলা আলোতে ঢেকে যায় তারপর ধীরে ধীরে বেরিয়ে এল ধূসর ধোঁয়া। পাকিস্তানের ৩টি বিমানঘাঁটিতে (Pakistan Air Force base) ভেঙে গুঁড়িয়ে তছনছ করে দিয়েছে ভারত।

সূত্রের খবর, পাকিস্তানের রাওয়ালপিন্ডির নুর খান বিমানঘাঁটি, পাঞ্জাব প্রদেশের শোরকোট অঞ্চলের রফিকি বিমানঘাঁটি ও পাঞ্জাবের চাকওয়ালের মুরিদ বিমানঘাঁটি ভারতের প্রত্যাঘাতে তছনছ হয়ে গিয়েছে। রাতের অন্ধকারে পাকিস্তানের বায়ুসেনা ঘাঁটিতে এমন বিস্ফোরণে হতবাক সেখানকার নাগরিকরা। শুক্রবার রাত নামতেই অতীতের মতো ভারতে এলোপাথাড়ি ড্রোন হামলা শুরু করেছিল পাকিস্তান। জম্মু থেকে গুজরাট পর্যন্ত দেশের ২৬টি জায়গায় হামলা চালায় পাক ড্রোন। সেই হামলার বেশিরভাগই ধ্বংস করে ভারতের এয়ার ডিফেন্স।

আরও পড়ুন: ফের বিস্ফোরণের শব্দ শ্রীনগরে

বৃহস্পতিবার ভারতের বিদেশ সচিব বিক্রম মিস্রী জানিয়েছিলেন, পাকিস্তান দেশের ধর্মীয় স্থান, সেনা ছাউনিতে হামলা চালিয়েছিল। শুক্রবার সন্ধে নামতেই এলোপাথাড়ি ড্রোন হামলা শুরু করেছিল পাকিস্তান। শুক্রবার শেষরাতে পাকিস্তানের রাওয়ালপিন্ডির নুর খান বিমানঘাঁটি, পাঞ্জাব প্রদেশের শোরকোট অঞ্চলের রফিকি বিমানঘাঁটি ও পাঞ্জাবের চাকওয়ালের মুরিদ বিমানঘাঁটিতে প্রত্যাঘাত করল ভারত। পাক সেনাবাহিনীর এক বিবৃতিও সামনে আসে। যেখানে দাবি করা হয়, ৩টি বায়ুসেনা ঘাঁটিতে হামলা চালানো হয়েছে। ভারতের তরফে এই ক্ষেপণাস্ত্র হামলা চলেছে।

অন্য খবর দেখুন